МУНИЦИПАЛЬНОЕ УЧРЕЖДЕНИЕ «УПРАВЛЕНИЕ ДОШКОЛЬНОГО ОБРАЗОВАНИЯ ГУДЕРМЕССКОГО МУНИЦИПАЛЬНОГО РАЙОНА

Муниципальное бюджетное дошкольное образовательное учреждение

«Детский сад № 11 «Нана» г. Гудермес

Гудермесского муниципального района»

МУНИЦИПАЛЬНИ УЧРЕЖДЕНИ «ГУЬМСАН МУНИЦИПАЛЬНИ К1ОШТАН ШКОЛАЛ ХЬАЛХАРА ДЕШАРАН УРХАЛЛА»

Муниципальни бюджетни школал хьалхара дешаран учреждени

«Гуьмсан муниципальни к1оштан Гуьмсе-г1алин «Берийн беш № 11

«Нана»

Ша-шена таллам бар занятин

«Керлачу шеран туьйра»

Коьчал: «Керлачу шеран туьйра»

Кхиорхо: Газалиева А. Т.

2020г.

**Ша-шена таллам бар занятин «Керлачу шеран туьйра»**

**Коьчал: «Керлачу шеран туьйра»**

Со Газалиева Аминат ю, лакхарчу тобанан кхиорхо.

Шун тидам т1ебохуьйтуш д1аяьхьнарг яра: йиллина заняти «Керлачу шеран туьйра» лакхарчу тобанехь «Звездочка».

Коьрта 1алашонаш яра :

-Керла шо даздаран хаарш т1еч1аг1дар;

-Декарца зевне аз кхиор;

-1амийнарг дагчохь латтор шордар;

-къамел кхиор;

-Керла шо даздан дог даийтар.

Берриге занятин чулацам берийн хенашца бог1уш бара. Дерриге занятин чулацаман дакъош рог1аллица а, чулацамца а цхьаьна коьчална чудог1уш дара .

Болх д1абаьхьира х1оттийначу занятин чулацамца. Занятин чулацам айса х1оттийнера,1алашонашца бог1уш а болуш. Х1ора 1алашо кхочушъян методаш а,приемаш а хаьржнера. Берийн тидам дика т1ебахийта лелийра:мукъаман,ловзаран г1ирсаш,презентаци.Ткъа иштта Г1ура-дадега совг1аташ декъийтира. Болх д1ахьуш тайп-тайпана мукъамаш лекхийтира,берийн дог даита.

Занятин коьрта дакъа керла шо даздаран хаарш т1еч1аг1дан 1алашо йолуш дара. Хьалхарчу декъана юкъадог1у: берийн болх бан дог даитар, хьешийн а, берийн вовшашца а йолу юкъаметтиг дика хилитар. Коьртачу декъана юкъадог1у:хьуьнха дахар, берашца къамел дар, ловзар «Лайн мижаргаш», хелхар, илли, суьрташка хьовсар, байташ йийцар, х1етал-металшна жоьпаш далар. Дика ловзарца, бераша шаьш х1айт аьлла хилар гайтира Г1ура-дадина. Методаш а приемаш а 1алашонашца йог1уш хаьржнера: барта, гайтаме, мультимедийни, ловзаран. Гайтаме метод лелийра презентацин суьрташка хьовсуш.

Йиллинчу занятехь мелла берийн тидам т1ебахийта, дог даита, къамел кхио хьаьжира со.

Берашца къамел дар синпарг1ате дара. Бераша х1айт аьлла болх бира. Тидам къаьстина дика бора.

Суна хета, бераша т1едилларш кхочушдина аьлла.

Кхоалг1ачу декъанна юкъадог1у: жам1 дар, рефлекси. Суна хета йиллина заняти синлааман, рог1аллин яра аьлла. Х1иттийна 1алашонаш кхочушйина.